Дневни аваз
Дневни аваз су дневне новине у Босни и Херцеговини основане 1995. године у Сарајеву. Тренутно су најтраженије новине у Босни и Херцеговини. Тираж новина у 2005. години износио је око 90.000 примерака.  avaz.ba је међу најпосећенијим онлајн порталима у Босни и Херцеговини.

Компанија Аваз је основана 20. октобра 1991. године. Новине су настале за време рата у БиХ, 15. септембра 1993. године, као месечник под називом Бошњачки аваз. Од 1994. почињу излазити као недељник под називом Аваз, и то истовремено у БиХ и у Немачкој. Дана 2. октобра 1995. постале су дневник и добиле свој данашњи назив, захваљујући Фахрудину Радончићу (бизнисмен и политичар СББ-а, данашњи власник компаније „Аваз-рото прес” која управља новинама као највећи медиј у БиХ; компанија је тада основана као издавачко предузеће имена „НИК Аваз”). Убрзо је Дневни аваз постао најтраженији дневни лист у БиХ, истиснувши свог главног конкурента — сарајевско Ослобођење.

Новине имају релативне про-бошњачке и про-босанскохерцеговачке погледе (десни центар).

Споредна издања су Азра, Експрес, Бебе и маме, Noob, Ваша кухарица, Здравље у кући, Спорт, Digital (смртовнице, мали огласи и сл.)...

Године 2008. у Сарајеву је подигнут небодер Аваз твист тауер, висок 172 м, који служи као седиште редакције.

Дана 20. априла 2023. године одштампано је јубиларно 10000. издање.

Види још 
 Klix.ba

Извори

Спољашне везе 
 

Новине у Босни и Херцеговини
Медији у Сарајеву